Alaquàs celebra aquest cap de setmana la 2a Fira del Comerç d'Alaquàs
04/11/2010

# Alaquàs celebra aquest cap de setmana la 2a Fira del Comerç d'Alaquàs

*   04/11/2010
*   [Imprimir](#)
*   Compartir
*    https://www.alaquas.org/documento.asp?id\_do=12364

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12364%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20aquest%20cap%20de%20setmana%20la%202a%20Fira%20del%20Comer%C3%A7%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12364/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12364/04112010foto_elvira_i_president_cada_Form_4.jpg)](https://www.alaquas.org/ficheros/documentos/2010/2/12364/04112010foto_elvira_i_president_cada_Form_10.jpg "<a href='https://www.alaquas.org/ficheros/documentos/2010/2/12364/04112010foto_elvira_i_president_cada_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra aquest cap de setmana la 2a Fira del Comerç d'Alaquàs</a>")

42 comerços associats a CAdA exposen en aquest esdeveniment que es celebrarà el dissabte 6 i el diumenge 7 de novembre de 10 a 22 hores al parc de la Sequieta

El parc de la Sequieta acollirà aquest cap de setmana la 2a Fira del Comerç d'Alaquàs organitzada per l'Associació de Comerciants d'Alaquàs (CAdA) i l'Ajuntament d'Alaquàs. Un total de 42 comerços participaran en aquest esdeveniment comercial, com a principal plataforma de la promoció del comerç local amb importants descomptes i ofertes per als clients.

La fira estarà oberta al públic des del dissabte a les 10 del matí fins a les 22 hores de la nit i el diumenge des de les 10 del matí a les 21 hores. Al llarg d'aquest ampli horari, els comerços exposaran els seus productes i la seua millor imatge, a més de diferents exhibicions i animacions per atraure l'atenció de la ciutadania. Hi haurà també restauració, fira d'atraccions, animació infantil, la visita del pallasso Ronald McDonald i el sorteig d' un viatge per a dues persones a Benidorm. Els comerciants premiaran també la confiança dels visitants amb importants descomptes i promocions.

Aquesta és la segona vegada que CAdA organitza aquest encontre comercial que té per objectiu el de promocionar el comerç local entre els veïns i veïnes de la localitat i donar a conèixer el tracte personalitzat i la qualitat professional que ofereixen els establiments locals. L'èxit aconseguit l'any passat ha dut a l'entitat comercial a posar en marxa una nova edició d'aquesta fira que es suma a les diferents iniciatives organitzades al llarg de l'any com són la Gala de la Nit del Comerç CAdA, la Fira Outlet, així com les Campanya de Primavera i la Campanya de Nadal, entre altres iniciatives.